Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Pääministeri Netanjahu sanoi, -
ettei Israel pysty ottamaan vastaan Syyrian pakolaisia -
ja että Israel ympäröitäisiin turva-aidoilla kaikilla rajoillaan.
EU:n ulkopolitiikan johtaja Mogherini sanoi, -
että EU päättää pian tuotemerkinnöistä, -
joiden tarkoitus on valistaa kuluttajia siitä, -
tulevatko israelilaistuotteet Länsirannan juutalaisasutuksista.
Reham Dawabsheh, joka loukkaantui tuhopolttoiskussa Länsirannalla, -
menehtyi vammoihinsa tänä aamuna. Uhriluku nousi nyt kolmeen.
Pääministeri Netanjahu sanoi, -
ettei Israel pysty ottamaan vastaan Syyrian pakolaisia -
ja että Israel ympäröitäisiin turva-aidoilla kaikilla rajoillaan.
Israel ja Syyria ovat vihollisia.
Kuvat Euroopan juniin ja niistä ulos hätistellyistä tuhansista pakolaisista,-
joilla on vastassaan piikkilanka-aitoja, -
ovat kuitenkin nostattaneet tunteita Israelissa -
ja herättäneet muistoja natsien suorittamasta holokaustista.
Lähi-idästä ja Afrikasta Eurooppaan tulvivien siirtolaisten ahdinko -
on nostattanut vaatimuksia Israelin hallitusta kohtaan, -
että se ottaisi vastaan Syyrian pakolaisia.
Netanjahu hylkäsi ajatuksen.
Israel ei ole välinpitämätön -
Syyrian ja Afrikan pakolaisten inhimilliselle tragedialle.
Olemme hoitaneet jo tuhatta Syyrian taisteluissa haavoittunutta -
ja auttaneet heitä uudelleen elämän alkuun.
Israel on kuitenkin hyvin pieni maa, -
jolla ei ole maantieteellistä eikä demografista syvyyttä.
Meidän on siksi valvottava rajojamme -
työnhakuun tulevilta laittomilta soluttautujilta sekä terroristeilta.
Netanjahu antoi kommenttinsa sen jälkeen, -
kun oppositiojohtaja Herzog oli vaatinut Israelia -
antamaan suojaa syyrialaispakolaisille.
Meidän on autettava Syyrian pakolaisia -
ja jatkettava humanitaarisen avun antoa.
Tarvittaessa on myös otettava vastaan pakolaisia muiden maiden lailla.
Pääministeri Netanjahu ja puolustusministeri Ja’alon -
vierailivat Israelin Jordanian-vastaisella itärajalla.
Netanjahu ilmoitti, -
että rajalle ryhdytään rakentamaan uutta turva-aitaa, -
joka estäisi pakolaisten ja siirtolaisten yritykset -
päästä naapurimaista Israeliin.
Käynnistämme tänään -
turva-aidan rakentamisen itärajallemme.
Se on jatkumoa sekä Egyptin rajalle -
että Golanin kukkuloille rakentamillemme turva-aidoille.
Voimme todeta tänään, mitä tapahtuu maille, -
jotka ovat menettäneet hallinnan rajoistaan.
Näemme kaikille rajoillemme levittäytyvän -
raakalaismaisen terrorismin, -
kuin myös laittomia siirtolaisia ja salakuljettajia.
Näemme myös hallinnan menetystä inhimillisen tragedian keskellä.
Tämä kaikki tarkoittaa sitä tosiasiaa, -
että Israelin on pystyttävä kontrolloimaan kaikkia rajojaan -
lähes 360 astetta, sillä meillä on tietysti myös meriraja.
Aidan rakentamisen odotetaan kestävän hieman yli vuoden.
Sitten Eurooppaan. EU:n ulkopolitiikan johtaja Federica Mogherini varoitti, -
että kriisi ”on tullut jäädäkseen”, kun EU:n jäsenvaltiot eivät päässeet -
sopimukseen käytännön ensitoimista siirtolaiskriisin hoidossa.
Mogherini sanoi EU:n ulkoministereiden -
ja ehdokasmaiden tapaamisen jälkeen Luxemburgissa, että mitä pikemmin -
yhteinen kanta löytyy, sitä paremmin se vastaa kriisin tarpeita.
Olemme vastatusten dramaattisten tapahtumien kanssa.
En puhu hätätapauksesta, koska tilanne on tullut jäädäkseen.
Kysymys ei ole hätätilanteesta, mutta kylläkin kiireellisestä asiasta, -
jota ei voida hoitaa yhdessä päivässä.
Tilanne on tullut jäädäkseen.
Mitä pikemmin hyväksymme asian niin psykologisesti kuin poliittisesti,-
sitä nopeammin pystymme vastaamaan -
ja hoitamaan asiaa tehokkaasti.
Saksan liittokansleri Angela Merkel varoitti, -
että siirtolaiskriisi on vakavampi kuin Kreikan kriisi, -
joka uhkasi hajottaa euroalueen.
Ministerit eivät silti löytäneet yhteistä näkökantaa siitä, -
tulisiko turvapaikka-anomusten käsittelyä varten -
perustaa hätäyksikköjä EU:n ulkopuolisiin maihin.
Euroopan komissio julkaisee ensi viikolla tarkistetun suunnitelman, -
jonka odotetaan määräävän maakohtaisia kiintiöitä -
turvapaikanhakijoiden vastaanottamiseksi -
esimerkiksi Kreikasta, Unkarista ja Italiasta.
EU-valtiot ovat yhä syvästi erimielisiä asiasta.
Unkari rakentaa aitaa Serbian-vastaiselle rajalleen, -
sillä siitä on tullut ensisijainen portti -
Saksaan, Iso-Britanniaan ja Ruotsiin pyrkiville pakolaisille.
Mogherini puhui myös toisesta asiasta.
Hänen mukaansa EU päättää pian tuotemerkinnöistä, -
joiden tarkoitus on valistaa kuluttajia siitä, -
tulevatko israelilaistuotteet Länsirannan juutalaisasutuksista.
Työ on saatu päätökseen pian, -
ja asia palaa käsiteltäväksemme lähiaikoina.
Jotkut EU-maat, kuten Iso-Britannia, ovat jo ohjeistaneet kauppoja -
kertomaan asiakkaille, jos tuotteet ovat peräisin -
Länsirannan juutalaisasutuksista -
eivätkä Israelin tunnustetulta alueelta.
Euroopan komission on päätettävä, -
miten nämä ohjeistukset ulotetaan koskemaan kaikkia 28 jäsenvaltiota.
EU:ssa on keskusteltu tuotemerkinnöistä useita vuosia, -
mutta niitä ei ole pantu täytäntöön, jottei häirittäisi yrityksiä käynnistää-
Israelin ja palestiinalaisten rauhanneuvotteluja.
Reham Dawabsheh, joka loukkaantui kriittisesti -
tuhopolttoiskussa Länsirannalla, menehtyi tänä aamuna vammoihinsa.
Uhriluku nousi nyt kolmeen.
Rehamin vartalosta oli palanut 90 prosenttia.
Hän taisteli hengestään Tel Ha-Shomerin sairaalassa -
Israelin Ramat Ganin kaupungissa viitisen viikkoa.
Perheen vauva Ali paloi kuoliaaksi.
Perheen isä Saed, jonka vartalosta oli palanut 80 prosenttia, -
menehtyi saamiinsa vammoihin hieman yli viikossa.
Ainoa terrori-iskusta eloonjäänyt on nelivuotias Ahmad.
Hänen vartalostaan paloi 60 prosenttia ja hänen tilansa on yhä vakava.
Kohenemisen merkkejä on kuitenkin näkynyt, -
sillä hän on pystynyt kommunikoimaan ympäristönsä kanssa.
Iskun tutkimusten etenemisestä ei ole tiedotettu virallisesti.
Kaksi epäiltyä äärijuutalaista on määrätty hallinnolliseen pidätykseen.
Useista muista on annettu pidätysmääräys, -
ja heitä on kielletty menemästä Länsirannalle.
Ketään ei ole kuitenkaan syytetty suoraan osallisuudesta iskuun.
Egyptin presidentti al-Sisi vierailee Aasiassa.
Hän neuvotteli Indonesian presidentin Joko Widodon kanssa -
maiden välisten suhteiden vahvistamisesta.
Maat allekirjoittivat yhteistyötä koskevia uusia asiakirjoja -
kahdenvälisen yhteistyön edistämiseksi.
Presidentti Sisi vakuutti presidentti Widodolle -
suojelevansa Egyptissä asuvia Indonesian kansalaisia.
Presidentti Sisi on tutkinut uutterasti mahdollisuuksia -
edistää kauppasuhteita kansainvälisen yhteisön kanssa.
Pyrkimys on kohentaa Egyptin taloutta, -
mikä on avaintekijä Sisin aseman turvaamiseksi.
Kiitos seurasta! Rukoilkaa rauhaa Israelille ja Jerusalemille!
Olen Jonathan Hessen. Hyvää illan jatkoa, nähdään huomenna!
Suomennos: Sirpa Bågman